Paġna Fl-Artikolu 168 tat-TFUE li jiddikjara li għandu jiġi żgurat livell għoli ta' protezzjoni tas-saħħa tal-bniedem fid-definizzjoni u l-implimentazzjoni tal-linji politiċi u l-attivitajiet tal-Unjoni kollha u jipprevedi li l-azzjoni tal-Unjoni, li għandha tikkumplimenta l-linji politiċi nazzjonali, għandha tkun diretta lejn it-titjib tas-saħħa pubblika, il-prevenzjoni tal-mard, u l-eliminazzjoni tas-sorsi ta' periklu għas-saħħa fiżika u mentali; Fil-konklużjonijiet tal-Kunsill dwar: Il-konsum baxx ta' frott u ħaxix u l-konsum għoli ta' xaħmijiet saturati, aċidi xaħmija trans, melħ u zokkor kif ukoll it-transizzjoni lejn stili ta' ħajja sedentarji u t-tnaqqis korrispondenti fl-involviment f'attivitajiet fiżiċi mit-tfal, l-adolexxenti u l-adulti. Li nutrizzjoni tajba waqt it-tqala u l-produzzjoni tal-ħalib; li t-treddigħ huwa l-aqwa għażla għas-saħħa kemm tal-omm kif ukoll tat-tarbija; li d-drawwiet tal-ikel u tal-attività fiżika jiġu stabbiliti f'età żgħira u li t-tagħlim u l-adozzjoni ta' drawwiet tajbin għas-saħħa fit-tfulija jżidu sostanzjalment il-probabbiltà li drawwiet bħal dawn jinżammu f'età adulta. Li l-azzjonijiet li jiffukaw fuq it-tfal u l-adolexxenti jistgħu jkunu ta' benefiċċju wkoll għall-familja kollha inklużi l-interventi bbażati fuq il-familja, l-għażliet ta' nutrizzjoni tajbin għas-saħħa fil-faċilitajiet għall-indukrar tat-tfal u l-iskejjel u l-attivitajiet kontra l-ħajja sedentarja u ż-żieda fl-attività fiżika; Li l-persuni avvanzati fl-età huma vulnerabbli għall-malnutrizzjoni, partikolarment minħabba li r-rekwiżiti nutrittivi tagħhom jinbidlu u li l-attività fiżika għandha tendenza tonqos bl-età li jaffettwa r-rekwiżiti tal-enerġija tagħhom; u li r-rekwiżiti nutrittivi għall-persuni avvanzati fl-età għandhom bżonn aktar attenzjoni; Li l-obeżità u l-mard li ma jitteħidx relatat ma' dieta mhux tajba għas-saħħa u nuqqas ta' attività fiżika jinħolqu minn bosta fatturi; l-istrateġiji komprensivi ta' prevenzjoni u l-approċċi ta' ħafna partijiet interessati jipprovdu l-aqwa riżultati; il-problemi nutrittivi u l-inattività fiżika jeħtieġ li jiġu indirizzati b'mod integrat u semplifikat fl-aġenda tal-konfigurazzjonijiet rilevanti tal-Kunsill; Li huwa neċessarju li jkunu involuti s-setturi ta' politika u l-partijiet interessati kollha biex titqajjem kuxjenza dwar l-importanza ta' dieta tajba għas-saħħa u attività fiżika, partikolarment fir-rigward tat-tfal u tal-adolexxenti, iżda wkoll fil-kuntest tal-perspettiva tas-sessi, u għall-ġlieda kontra forom qarrieqa, eċċessivi jew inadegwati ta' reklamar u kummerċ; Li x-xejriet ġenerali tad-dieta jistgħu jkunu aktar rilevanti minn ikel speċifiku fl-etjoloġija ta' mard relatat mad-dieta; xejriet tad-dieta tajbin għas-saħħa huma karatterizzati minn konsum għoli ta' frott u ħaxix, konsum ta' ħut u billi tingħata preferenza għal prodotti tal-ħalib b'ammont baxx ta' xaħam, żerriegħa sħiħa, laħam u tjur dgħif u l-użu ta' żjut mill-ħaxix li jieħu post ix-xaħam solidu fejn possibbli, bħal fid- dieta Mediterranja jew dieti oħra, skont il-linji gwida/rakkomandazzjonijiet nutrittivi nazzjonali rilevanti tad-dieta; Li l-fatturi ta' riskju relatati mal-istil ta' ħajja, bħal dieta mhux tajba għas-saħħa u l-inattività fiżika, għandhom tendenza li jkunu aktar dominanti fost is-segmenti tal-popolazzjoni l-inqas edukati jew bi dħul baxx; l-edukazzjoni dwar is-saħħa u l-politiki u azzjonijiet ta' promozzjoni tas-saħħa għandhom jinkludu attivitajiet li jimmiraw lill-gruppi vulnerabbli tal-popolazzjoni; L-urġenza li jiġu ttrattati l-inugwaljanzi relatati man-nutrizzjoni u l-attività fiżika bejn l-Istati Membri u ġo fihom, filwaqt li għandu jittieħed kont tal-kunsiderazzjonijiet dwar in-nutrizzjoni u l-attività fiżika fil-politiki rilevanti kollha tal-Unjoni; Ir-rwoli ta' dawk li jipprovdu kura, tal-iskejjel, tal-komunità u tal-awtoritajiet pubbliċi li jipproteġu u jagħtu appoġġ lill-membri l-aktar vulnerabbli tas-soċjetà; L-importanza tal-ħidma konġunta preċedenti f'dan il-qasam kif jinsab fl-Istrateġija 2007 għall-Ewropa dwar il-Problemi tas-Saħħa Marbuta man-Nutrizzjoni, il-Piż Żejjed u l-Obeżità, li tippromwovi dieta bilanċjata u stili ta' ħajja attivi u tinkoraġġixxi sħubiji orjentati lejn l-azzjoni bl-involviment tal-Istati Membri (Grupp ta' Livell Għoli dwar in-Nutrizzjoni u l-Attività Fiżika) u s-soċjetà ċivili (Pjattaforma tal-UE għal Azzjoni dwar id-Dieta, l-Attività Fiżika u s-Saħħa). L-eżiti tal-Konferenza ta' Livelli Għoli ta' Ateni dwar "Nutrizzjoni u Attività Fiżika mit-Tfulija sax-Xjuħija: sfidi u opportunitajiet"tal-25 us-26 ta' Frar 2014 li enfasizzaw li dieta tajba għas-saħħa u attività fiżika regolari huma miżuri preventivi applikabbli tul il-ħajja kollha, enfasizzaw l-importanza li jsiru disponibbli għażliet tajbin għas-saħħa u jkunu aċċessibbli għal kulħadd, taw prova li l-ġlieda kontra l-epidemija tal-obeżità hija konnessa direttament mal-prinċipji ta' nutrizzjoni tajba għas-saħħa u ta' attività fiżika suffiċjenti, u li l-approċċi intersettorjali huma modi effettivi biex jiġu indirizzati l-isfidi komuni tal-UE dwar is-saħħa. Ikomplu jżommu d-dieta tajba għas-saħħa u l-attività fiżika regolari bħala prijorità għolja għas-snin li ġejjin biex jitnaqqas il-piż tal-mard u l-kondizzjonijiet kroniċi, u b'hekk jikkontribwixxu għal saħħa u kwalità ta' ħajja aħjar taċ-ċittadini tal-UE u s-sostenibbiltà tas-sistemi tas-saħħa; Jippromwovu politiki u inizjattivi bil-għan ta' dieta tajba għas-saħħa u attività fiżika suffiċjenti tul il-ħajja kollha, li jibdew mill-istadji l-aktar bikrija tal-ħajja, qabel u matul it-tqala, jippromwovu u jappoġġaw it-treddigħ adegwat u l-introduzzjoni adatta ta' ikel komplementari, segwit minn ikel tajjeb għas-saħħa u l-promozzjoni ta' attività fiżika fl-ambjent tal-familja u tal-iskola matul it-tfulija u l-adolexxenza u aktar tard matul l-età adulta u tax-xjuħija; Jużaw il-Pjan ta' Azzjoni tal-UE dwar l-Obeżità fit-Tfulija 2014-2020, fejn adatt, bħala gwida għal azzjoni effettivi għat-tnaqqis tal-obeżità fit-tfulija u l-promozzjoni ta' prassi tajba; Jippermettu liċ-ċittadini u l-familji jagħmlu għażliet informati dwar id-dieta u l-attività fiżika tagħhom, jipprovdu informazzjoni għall-etajiet u l-gruppi soċjoekonomiċi kollha, partikolarment dawk l-aktar vulnerabbli bħat-tfal, l-adolexxenti u dawk avvanzati fl-età, dwar l-impatt tal-imġiba fl-istil ta' ħajja fuq is-saħħa u dwar opportunitajiet ta' kif itejbu l-għażliet tad-dieta u l-livelli ta' attività fiżika tagħhom; Jippromwovu għażliet ta' dieta tajbin għas-saħħa u jaħdmu ma' partijiet interessati biex dawn ikunu disponibbli, faċilment aċċessibbli, faċli biex jintgħażlu u jintlaħqu miċ-ċittadini kollha biex jitnaqqsu l-inugwaljanzi u jiġu pprovduti opportunitajiet u postijiet għal attività fiżika ta' kuljum fid-djar, l-iskejjel u l-postijiet tax-xogħol; Jippromwovu politiki li jagħtu appoġġ lin-nies avvanzati fl-età biex jibqgħu attivi u b'hekk jevitaw tnaqqis funzjonali bil-ħolqien ta' ambjenti li jinkoraġġixxu l-impenn attiv tagħhom fi programmi ta' attività fiżika mfassla għall-bżonnijiet tagħhom; Jippromwovu, fejn adatt, l-implimentazzjoni tal-linji gwida tal-UE dwar l-attività fiżika għas-saħħa; jippjanaw politiki nazzjonali u subnazzjonali tat-trasport u ppjanar urban għat-titjib tal-aċċessibbiltà, l-aċċettabbiltà u s-sigurtà tal-mixi u ċ-ċikliżmu, u infrastruttura li tappoġġahom; Jippromwovu ambjenti tajbin għas-saħħa, speċjalment fl-iskejjel, l-iskejjel tal-edukazzjoni pre-primarja u l-faċilitajiet sportivi, bl-inkoraġġiment tal-forniment ta' għażliet ta' dieti tajbin għas-saħħa bbażati fuq standards nutrittivi, bl-indirizzar tal-aċċess għall-melħ u l-konsum tiegħu, ix-xaħam saturat, l-aċidi xaħmija trans u z-zokkor, kif ukoll il-konsum frekwenti jew il-konsum f'ammonti kbar ta' xarbiet mhux alkoliċi biz-zokkor u/jew bil-kaffeina u l-inkoraġġiment tat-tfal u l-adolexxenti biex ikunu fiżikament attivi fuq bażi regolari; Jappoġġaw inizjattivi biex jippromwovu s-saħħa fuq il-post tax-xogħol, bil-għan tal-faċilitazzjoni ta' drawwiet tal-ikel li jkunu tajbin għas-saħħa u l-integrazzjoni tal-attività fiżika fil-ħajja tax-xogħol ta' kuljum; Jappoġġaw u jippermettu lill-professjonisti tas-saħħa biex jipprovdu konsulenza preventiva, u jieħdu ħsieb taċ-ċittadini fir-rigward ta' xejriet tal-ikel tajbin għas-saħħa, in-nutrizzjoni u l-attività fiżika; jiżviluppaw u jappoġġaw l-implimentazzjoni ta' prassi tajba bbażata fuq il-provi għall-prevenzjoni, id-dijanjosi u t-trattament tal-obeżità u l-malnutrizzjoni, speċjalment fit-tfulija, l-adolexxenza u fost dawk avvanzati fl-età; Jimpenjaw ruħhom f'azzjonijiet intersettorjali u ta' politika trasversali għall-promozzjoni ta' dieta tajba għas-saħħa u attività tajba għas-saħħa fil-politiki kollha li jimmiraw lir-rati li qed jiżdiedu ta' NCDs relatati ma' dieta mhux tajba għas-saħħa u inattività fiżika, piż żejjed u obeżità u l-livelli baxxi ta' parteċipazzjoni f'attività fiżika, fl-etajiet kollha u fis-saffi soċjoekonomiċi kollha; Ikomplu jaħdmu fi sħubija mal-partijiet interessati kollha, inklużi l-industrija, l-operaturi tan-negozji tal-ikel, l-NGOs tas-saħħa u tal-konsumatur u l-akkademja biex jippromwovu azzjoni jew ftehimiet effettivi, wesgħin u varjabbli, fuq l-eżempju tal-Pjattaforma tal-UE għal Azzjoni dwar id-Dieta, l-Attività Fiżika u s-Saħħa, speċjalment dwar ir-riformulazzjoni tal-ikel, bit-tnaqqis kemm jista' jkun tal-aċidi xaħmija trans, il-livelli ta' zokkor u melħ miżjuda fl-ikel, kif ukoll dwar l-adattament tal-qisien tal-porzjon għar-rekwiżiti tad-dieta. Jappoġġaw l-iżvilupp u/jew l-implimentazzjoni tal-Pjanijiet ta' Azzjoni nazzjonali dwar l-Ikel u n-Nutrizzjoni, azzjonijiet u linji politiċi oħra biex jiġu indirizzati l-isfidi komuni tas-saħħa relatati ma' xejriet ta' dieta mhux tajba għas-saħħa, l-obeżità, il-malnutrizzjoni u l-inattività fiżika taċ-ċittadini tal-UE fl-etajiet kollha, b'fokus speċjali fuq it-tfal u x-xjuħ, u fejn adatt l-implimentazzjoni ta' soluzzjonijiet kosteffettivi; Iqisu azzjoni adatta biex jingħata kontribut għall-implimentazzjoni tal-Pjan ta' Azzjoni tal-UE dwar l-Obeżità fit-Tfulija 2014-2020, inkluża Azzjoni Konġunta taħt il-Programm tal-UE dwar is-Saħħa; Jippromwovu azzjoni biex jitnaqqas l-esponiment tat-tfal għar-reklamar, il-kummerċ u l-promozzjoni ta' ikel b'ħafna xaħmijiet saturati, aċidi xaħmija trans, zokkrijiet jew melħ miżjuda; Jippromwovu ikel tajjeb għas-saħħa, b'enfasi fuq il-promozzjoni ta' dieti tajbin għas-saħħa, bħad-dieta Mediterranja jew kwalunkwe dieta oħra skont linji gwida/rakkomandazzjonijiet nutrittivi nazzjonali rilevanti tad-dieta; Jużaw l-istrument eżistenti disponibbli għalihom, b'mod partikolari t-Tielet Programm ta' azzjoni tal-Unjoni fil-qasam tas-saħħa (2014–2020) u l-Programm tal-UE għar-Riċerka u l-Innovazzjoni ta' Orizzont 2020 għat-trawwim tar-riċerka u l-azzjoni ta' politika; Itejbu l-ġbir eżistenti tad-data abbażi ta' metodi komparabbli għall-valutazzjoni tax-xejriet tal-ħin relatati mal-konsum tad-dieta, id-disponibbiltà tal-ikel fil-livell individwali jew tad-dar, l-attività fiżika, u l-ħajja sedentarja; Jaħdmu f'kooperazzjoni mal-partijiet interessati kollha biex jesploraw l-aqwa modi kif jiġu identifikati n-nuqqasijiet fir-riċerka; jgħaġġlu l-iskambju u l-adozzjoni ta' prassi tajba; u jipprijoritizzaw ir-riċerka dwar l-istatus u l-imġiba nutrittivi u tal-attività fiżika tal-gruppi tal-popolazzjoni, b'fokus b'mod partikolari fuq il-gruppi l-aktar vulnerabbli tal-popolazzjoni inklużi t-tfal u x-xjuħ; Jagħtu prijorità għall-appoġġ għall-valutazzjoni tal-kosteffettività tal-attivitajiet u l-politiki biex jippromwovu dieta tajba għas-saħħa u attività fiżika fil-gruppi soċjoekonomiċi u soċjodemografiċi tal-popolazzjoni, kif adatt. Tkompli tipprovdi appoġġ u koordinazzjoni għall-qafas ta' politika attwali dwar in-nutrizzjoni u l-attività fiżika permezz tal-Grupp ta' Livell Għoli dwar in-Nutrizzjoni u l-Attività Fiżika u l-Pjattaforma tal-UE għal Azzjoni dwar id-Dieta, l-Attività Fiżika u s-Saħħa, u biex tkompli tiffaċilita l-iskambju ta' informazzjoni u gwida dwar prassi tajba effettiva; Tistabbilixxi profili tan-nutrijenti kif previst mill-Artikolu 4.1 tar-Regolament (KE) Nru 1924/2006 tal-Parlament Ewropew u tal-Kunsill tal-20 ta' Diċembru 2006 dwar indikazzjonijiet dwar in-nutrizzjoni u s-saħħa mogħtija fuq l-ikel. Tippromwovi u tassisti t-trasferiment u t-titjib ta' inizjattivi li rnexxew lejn reġjuni jew setturi oħrajn biex jgħinu l-prassi tajba tinbidel f'attivitajiet regolari li jtejbu l-konsum ta' nutrijenti/ikel u x-xejriet tad-dieta u tal-attività fiżika tal-popolazzjoni Ewropea; Tappoġġa lill-Istati Membri, biex jużaw aħjar l-indikaturi u s-sistemi ta' monitoraġġ eżistenti għall-mard li ma jitteħidx kif attwalment żviluppati mal-WHO biex jittejjeb ir-rappurtar taħt il-qafas globali dwar il-monitoraġġ għall-mard li ma jitteħidx kif adatt; Tirrapporta lura lill-Kunsill sal-2017 u għal darb'oħra fl-2020 dwar il-progress li jsir fl-implimentazzjoni tal-Pjan ta' Azzjoni tal-UE dwar l-Obeżità fit-Tfulija 2014–2020 kif ukoll dwar inizjattivi l-oħra implimentati fil-kuntest tal-Istrateġija għall-Ewropa dwar il-Problemi tas-Saħħa Marbuta man-Nutrizzjoni, il-Piż Żejjed u l-Obeżità. B'dan qed jingħata avviż tat-tnedija ta' sejħa għall-proposti taħt il-programm ta' ħidma ECSEL Joint Undertaking. Id-dokumentazzjoni tas-sejħa li tinkludi l-iskadenza u l-baġit jinsabu fit-test tas-sejħa, li huwa ppubblikat fuq is-sit li ġej: B'dan qed jingħata avviż tat-tnedija ta' sejħa għall-proposti taħt il-programm ta' ħidma ECSEL Joint Undertaking. Id-dokumentazzjoni tas-sejħa li tinkludi l-iskadenza u l-baġit jinsabu fit-test tas-sejħa, li huwa ppubblikat fuq is-sit li ġej: L-attivitajiet kummerċjali tal-impriżi kkonċernati huma: għal Siemens: is-setturi tal-enerġija, tal-kura tas-saħħa, tal-industrija, tal-infrastruttura u l-ibliet, tan-negozju transversali u tas-servizzi finanzjarji u tal-proprjetà immobbli. In-negozju tat-turbini industrijali tal-gass ta' Siemens huwa parti mid-diviżjonijiet tal-ġenerazzjoni tal-enerġija u tas-servizzi tal-enerġija tas-settur tal-enerġija. Jinsab preżenti f'numru ta' pajjiżi Ewropej, In-negozju kkombinat ADGT ta' Rolls-Royce jinkludi: (i) in-negozju ADGT ta' Rolls Royce, li jinkludi t-tfassil, il-manifattura, il-bejgħ u l-istallazzjoni ta' turbini tal-gass aeroderivattivi; (ii) l-attivitajiet ta' kumpressur ta' Rolls-Royce, li jinkludu t-tfassil, il-manifattura, il-bejgħ u l-installazzjoni ta' kumpressuri mibjugħa minn Rolls-Royce flimkien mat-turbini tal-gass aeroderivattivi tagħha; kif ukoll (iii) in-negozju tas-servizzi ta' Rolls-Royce, li jipprovdi servizzi ta' wara l-bejgħ għall-operaturi u l-klijenti ta' turbini tal-gass aeroderivattivi u kompressuri li jkunu installati, RWG hija impriża konġunta bejn Rolls-Royce u WG. Il-kumpanija tipprovdi manutenzjoni, servizzi ta' tiswija u reviżjoni ġenerali għal ċerti turbini tal-gass aeroderivattivi u kumpressuri ta' Rolls-Royce, WG hija kumpanija ta' servizzi ta' enerġija li tipprovdi firxa ta' servizzi ta' inġinerija, appoġġ għall-produzzjoni, ġestjoni ta' manutenzjoni u servizzi ta' reviżjoni u tiswija lill-industriji taż-żejt u tal-gass u tal-ġenerazzjoni tal-enerġija madwar id-dinja. Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni b'faks (+32 22964301) b'email lil COMP-MERGER-REGISTRY@ec.europa.eu jew bil-posta, bin-numru ta' referenza M.7284 — Siemens / John Wood Group / Rolls-Royce Combined ADGT Business / RWG, f'dan l-indirizz: L-attivitajiet kummerċjali tal-impriżi kkonċernati huma: Goldman Sachs hija kumpanija globali għall-investiment bankarju, għall-ġestjoni tat-titoli u tal-investiment, Blackstone hija amministratur globali tal-assi alternattiv u fornitur ta' servizzi ta' konsulenza finanzjarja, Ipreo tipprovdi prodotti ta' informazzjoni finanzjarja mad-dinja kollha, inkluż softwer li jikkonkludi n-negozjati, bażijiet tad-dejta, għodod ta' ġestjoni tar-relazzjonijiet mal-klijenti ("CRM") u tiftix ta' investituri, kif ukoll tal-intelliġenza tas-suq u analiżi, lill-istituzzjonijiet finanzjarji u l-korporazzjonijiet. Il-Kummissjoni tistieden lill-partijiet terzi interessati biex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bl-e-Mail lil COMP-MERGER-REGISTRY@ec.europa.eu jew bil-posta, bin-numru ta' referenza M.7261 — Goldman Sachs / Blackstone / Ipreo, f'dan l-indirizz:
Extracted from C_213_2014.html